als_Latn dik_Latn sag_Latn
Posterët e fushatës (s’) ka kush t’i heqë
As 4 ditë nga përfundimi i fushatës, e dy pas zgjedhjeve, posterët e subjekteve politike dhe kandidatëve të tyre nuk janë larguar nga rrugët e kryeqytetit, raporton KTV. Qytetarët e vlerësojnë si imazh të keq mos-largimin e billbordeve pas përfundimit të zgjedhjeve.
Derisa kërkojnë largimin e billbordëve, të tjerë qytetarë thonë se ata as që duhet të ishin vendosur.
Megjithëse rrugët janë të mbushura plot fotografi të politikanëve, në kompaninë e cila menaxhon me billbordet në kryeqytet, thonë se largimi i tyre ka filluar.
Në Komunën e Prishtinës thonë se largimi i billbordëve nuk është kompetencë e tyre. E të pafuqishëm kundrejt kësaj thonë të jenë edhe në PZAP.
Ata thonë se kompetencat e tyre për vendime vlejnë vetëm gjatë fushatës.
Probleme të tilla me billbordët nuk ka vetëm Komuna e Prishtinës, por edhe shumica e komunave tjera, ku fotografitë e politikanëve qëndrojnë në rrugë e mure me muaj të tërë pas zgjedhjeve.
© KOHA. Të gjitha të drejtat janë të rezervuara.
als_Latn als_Latn als_Latn als_Latn als_Latn als_Latn als_Latn als_Latn